Szent István Egyetem

Gépészmérnöki Kar

Levelező tagozat

TÁJÉKOZTATÓ

a 2015/16. őszi félévre levelező tagozatra mesterképzésre felvettek részére

**Behozandó dokumentumok:**

- 1 db 35x45 mm-es jó minőségű igazolványkép

- kitöltött beiratkozási lap a **Neptunból letöltve és kitöltve –Információ/Általános nyomtatványok** (állami ösztöndíjas hallgatóknak 2 eredeti példány, önköltségeseknek 1 példány)

- kitöltött nyilatkozatot

- igazolás vagy elbocsátási határozat más felsőoktatási intézménynél eltöltött

 ***államilag támogatott félévek számáról,***

- oklevél fénymásolat, esetleges nyelvvizsga fénymásolat, továbbá amennyiben a felvételi eljárás során többletpontot kapott (pl.fogyatékosság, hátrányos helyzet, GYES, stb.) az erről szóló bizonyítvány fénymásolatát (a másolatokat hitelesíttetni nem kell),

-önköltséges hallgató esetén a képzési szerződés ( 2 pld)

- személyi igazolvány és lakcímkártya másolata,

- a diákigazolvány elkészítéséhez szükséges, az okmányirodában kapott NEK adatlap másolata.(ezt később is be lehet hozni, aki igényelne diákigazolványt)

Nyomtatványok elérése: gek.szie.hu / főmenü / tanulmányi fájlok / levelező tagozat / beiratkozás / 2015-16-1. Kérem, hogy a tájékoztatókat gondosan tanulmányozza át és az abban foglaltaknak megfelelően a határidőket pontosan betartva szíveskedjék eljárni.

A **2015/2016.** tanév őszi félévében az **MSc képzés I. évfolyamon** az első kötelező konzultáció az alábbi időpontokban lesz:

Gépészmérnök: **2015. szeptember 1-5-ig (keddtől-szombatig)**

Műszaki menedzser: **2015. szeptember 2-5-ig (szerdától-szombatig)**

Létesítménymérnök: **2015. augusztus 31- szeptember 5-ig (hétfőtől-szombatig)**

Mezőgazdasági és élelmiszeripari gépészmérnök: **2015. szeptember 1-5-ig (keddtől-szombatig)**

Ezek az első „hosszú hetes” kötelező konzultációk lesznek. A konzultáción való részvétel valamennyi hallgató számára kötelező. Kérjük a pontos megjelenést!

Kérem, hogy legkésőbb **augusztus 25-ig** mindenki juttassa el a beiratkozáshoz szükséges dokumentumokat a Levelezős Tanulmányi Osztályra. Postai úton: 2103 Gödöllő, Páter K. u. 1. SZIE Gépészmérnöki Kar, Levelező Tanulmányi Osztály.

Személyesen: 2103 Gödöllő, Páter K. u. 1. Aula 11-es szoba. **Augusztus 17-től** hétfő-csütörtök 8-15-ig ill. péntek 8-13-ig.

**Beiratkozás:** Tájékoztatom, hogy a tanulmányok megkezdésének elhalasztására nincs lehetőség. A beiratkozással a hallgató jogviszonya a 2015/16. tanév 1. félévére aktívvá válik.

**NEPTUN:** Az egyetemen NEPTUN hallgatói nyilvántartási rendszer működik. A rendszer működéséhez letölthető segédletet az alábbi útvonalon találhat: [www.neptun.szie.hu](http://www.neptun.szie.hu) → Letöltések → Hallgatói felhasználói segédlet. A rendszer működéséhez szükséges kódot a felvételi értesítő levél tartalmazza. Kérjük, hogy személyes adatait ellenőrizze le és pontosítsa.

**Bankszámlaszám:**

A hallgatók pénzügyeinek kezelése (költségtérítés és egyéb díjak hallgatók által történő befizetése, illetve ösztöndíjak kifizetése) a NEPTUN hallgatói nyilvántartási rendszeren keresztül történik. Ehhez minden hallgatónak bankszámlaszámmal és bankkártyával kell rendelkeznie. Amennyiben ezzel Ön még nem rendelkezik, úgy haladéktalanul szíveskedjék felkeresni valamelyik bankot és a szerződést megkötni.

Tájékoztatom, hogy az egyetemen OTP és Budapest Bank automata működik. Kérem, hogy a beiratkozási lapra a bankszámlaszámot (nem a kártyaszámot) olvashatóan szíveskedjék felvezetni.

**Önköltség átutalása: 2015. szeptember 15-ig.**

Az 1. félévi önköltség összege valamennyi MSc szakon 310.000 Ft. Az átutalás a következő számlaszámra történik:

**10032000-00282826-01110009**

**A közlemény rovatba be kell írni a hallgató Neptun kódját és nevét a következő formában: NK – hallgató neptunkódja, neve (Pl.: NK - GHX2KC, név)**

Általános hallgatói gyűjtőszámla: 10032000-00282826-01120008
Ide kell utalni minden díjat, ami nem önköltség. Például:

* Diákigazolvány igénylés díja
* Ismételt vizsgák díjai,
* különeljárási és szolgáltatási díjak,

# A fenti összeget a NEPTUN hallgatói gyűjtőszámlára tudja átutalni és teljesíteni. A rendszer működéséhez letölthető segédlet az alábbi útvonalon található: [www.neptun.szie.hu](http://www.neptun.szie.hu/) , felületen középen lévő információk között a „felvett hallgatók figyelmébe”.

# A regisztrációs hét 2015. Augusztus 31. (8:00-tól)- Szeptember 6. (16:00-ig), a tantárgyfelvételi hét pedig 2015. Augusztus 31. (8:00-tól)- Szeptember 13. (16:00-ig) tart!

 **Diákigazolvány**: A diákigazolványokat a NEPTUN rendszeren keresztül elektronikusan kell igényelni. A diákigazolvány ára: 1400 Ft, befizetése szintén a NEPTUN rendszeren keresztül a **10032000-00282826-01120008** számlára (átutalási idő: 2-3 munkanap). Az állandó diákigazolvány igénylés teljesítése után annak elkészültéig lehet kérni „ideiglenes diákigazolványt” helyettesítő igazolást.

**Hallgatói jogviszony igazolás:** A hallgatói jogviszony a beiratkozással jön létre, ezért erre vonatkozó bármilyen igazolást csak a beiratkozás után tudunk kiadni.

Szálláslehetőséget korlátozott számban, csak a kötelező konzultációk idejére tud a Kollégium biztosítani azoknak a hallgatóknak, akik szállásigényüket az igénybevétel előtt 2 héttel e-mailben kérik a következő címen: kollegium@fh.szie.hu

**Egyéb:**

* A hallgatói szabályzatok, a szakonkénti tantervek és előtanulmányok, kérelmek, az alábbi helyen megtekinthetők: [www.gek.szie.hu](http://www.gek.szie.hu) / Főmenü / tanulmányi fájlok.
* A levelező tagozatos beiratkozással, diákigazolvánnyal kapcsolatos tájékoztatókat a gek.szie.hu→tanulmányi fájlok→levelező tagozat alatt találhatók.
* Levelező órarend: gek.szie.hu→tanulmányi fájlok→levelező tagozat→levelező órarend – mintatanterv→ levelező órarend – mintatanterv 2015-16-ősz. Az órabeosztásban a tanévkezdésig még lehet változás.
* A nyári szabadságolások miatt az Egyetem **július 13. - augusztus 14**. között nem üzemel.

**Ezen az időszakon kívüli fogadóidő: SZIE Gépészmérnöki Kar Aula 11-es szoba, kedd, csütörtök 8-12-ig,szerda 12:30-16-ig, péntek 8-13-ig!**

* További tájékoztatást a Tanulmányi Osztályon kap.

Gödöllő, 2015. július. 20.

Sass Erika

Tanulmányi Osztályvezető

 Kolesza Kinga

 Igazgatási Ügyintéző

 06/28-522-000/1408

 kolesza.kinga@gek.szie.hu